**Poziv na predstavljanje rezultata istraživanja**

**o usklađivanju obiteljskih i poslovnih obaveza**

u sklopu projekta

**Žene na tržištu rada – procjena utjecaja roda**

Poštovana/i,

U suradnji sa udrugom DEŠa – Dubrovnik Vas pozivamo na predstavljanje rezultata istraživanja o usklađivanju obiteljskih obaveza i plaćenog rada koje je provedeno u sklopu projekta *Žene na tržištu rada – procjena utjecaja roda*.

Neke od tema koje ćemo pokriti su: rodiljni i roditeljski dopusti, zaštita na radnom mjestu, naknade za obitelj, predškolski odgoj i obrazovanje, alternativni oblici skrbi i usluge namijenjene ovisnim članovima obitelji. Nakon predstavljanja podataka, predviđena je diskusija o postojećim uslugama koje omogućuju usklađivanje obiteljskih i poslovnih obaveza, specifičnim problemima u lokalnoj zajednici, važnosti uključivanja rodne perspektive u javne politike te ulozi OCD-a u praćenju i zagovaranju rodno osviještenih politika.

**Predstavljanje će se održati 07.11.2016 (ponedjeljak) u 11:00 h u Lazaretima (III lađa), Frana Supila 8.**

Projekt provodi udruga B.a.B.e. – Budi aktivna. Budi emancipiran. u partnerstvu s Fakultetom političkih znanosti Sveučilišta u Zagrebu, udrugom Legalina iz Gračaca, udrugom VIMIO iz Vukovara i Gradom Zagrebom.

Opći cilj projekta je pridonijeti unaprjeđivanju zagovaračkih aktivnosti organizacija civilnog društva usmjerenih na opću transparentnost i dobro upravljanje hrvatske javne uprave na polju rodne ravnopravnosti, a osobito onih politika koje pridonose stvaranju pozitivnog okruženja za žene na tržištu rada.

S poštovanjem,

Tihana Bertek, izvršna voditeljica projekta

Kontakt:

E-mail: tihana.bertek@babe.hr

Tel. +385 1 4663 666; fax: +385 1 4662 606

Mob. +385 91 795 7005